636/2021

Útdráttur

Kærður var úrskurður héraðsdóms þar sem X var gert að sæta gæsluvarðhaldi á grundvelli c- og d-liðar 1. mgr. 95. gr. laga nr. 88/2008 um meðferð sakamála. Í úrskurði Landsréttar voru talin uppfyllt skilyrði fyrir því að X sætti gæsluvarðhaldi á grundvelli c-liðar 1. mgr. 95. gr. laga nr. 88/2008. Þá var fallist á kröfu sóknaraðila um að marka gæsluvarðhaldinu lengri tíma en gert var í héraði.

Úrskurður Landsréttar

Landsréttardómararnir J-kk-nf H-kk-nf, K-kvk-nf S-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 26. október 2021, sem barst réttinum ásamt kærumálsgögnum degi síðar. Sóknaraðili skaut málinu til réttarins fyrir sitt leyti með kæru 27. október 2021, sem barst réttinum sama dag. K ærður er úrskurður Héraðsdóms Reykjaness 26. október 2021 í málinu nr. R- [...]/2021 þar sem varnaraðila var gert að sæta gæsluvarðhaldi allt til þriðjudagsins 9. nóvember 2021 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að varnaraðila verði gert að sæta gæsluvarðhaldi allt til þriðjudagsins 23. nóvember 2021 klukkan 16.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími. Þá krefst hann þóknunar til handa verjanda sínum í héraði og fyrir Landsrétti.

Niðurstaða

4

Fyrir liggur að sóknaraðili gaf út ákæru á hendur varnaraðila[...]. september 2021 þar sem honum eru meðal annars gefin að sök margítrekuð hegningar- og barnaverndarlagabrot á tímabilinu maí 2018 til júlí 2021 gegn dætrum sínum fjórum, sem eru börn að aldri. Í ákærunni eru nefnd brot varnaraðila talin varða við 108. gr., 1., sbr. 2. mgr. 218. gr. b, 232. gr. a og 233. gr. almennra hegningarlaga nr. 19/1940 og 1. mgr. 98. gr. og 1., sbr. 3. mgr. 99. gr. barnaverndarlaga nr. 80/2002.

5

Eins og greinir í hinum kærða úrskurði hefur varnaraðili sætt nálgunarbanni gagnvart framangreindum dætrum sínum frá 7. júlí 2021 og gildir nálgunarbannið allt til 20. desember næstkomandi samkvæmt ákvörðunum sóknaraðila þar um sem staðfestar hafa verið með úrskurðum héraðsdóms.

6

Samkvæmt gögnum málsins hefur lögregla tvö mál til rannsóknar vegna ætlaðra brota varnaraðila 20. september og 25. október 2021 gegn gildandi nálgunarbanni eins og nánar er rakið í hinum kærða úrskurði. Þá liggur einnig fyrir að lögreglu hafa borist upplýsingar um tvö önnur samskonar brot varnaraðila 21. og 22. október 2021.

7

Með hinum kærða úrskurði var varnaraðila gert að sæta gæsluvarðhaldi á grundvelli c - liðar 1. mgr. 95. gr. laga nr. 88/2008 þar sem ætla mætti að hann myndi áfram viðhafa háttsemi er færi gegn því nálgunarbanni sem hann sætir. Þar að auki taldi héraðsdómur að uppfyllt væru skilyrði d-liðar 1. mgr. 95. gr. sömu laga fyrir gæsluvarðhaldi þar sem rökstuddur grunur léki á því að varnaraðili hefði 26. október 2021 haft í frammi alvarlegar hótanir um líkamsmeiðingar gagnvart [...] ára pilti. Fyrir liggur að varnaraðili kom meintum hótunum á framfæri við lögreglumenn er hann var fluttur milli lögreglustöðva í lögreglubifreið nefndan dag.

8

Samkvæmt c-lið 1. mgr. 95. gr. laga nr. 88/2008 verður sakborningi gert að sæta gæsluvarðhaldi ef ætla má að hann muni halda áfram brotum meðan máli hans er ólokið. Við mat á því verður litið til háttsemi sakbornings og aðstæðna hans að öðru leyti.

9

Að framangreindu virtu er fallist á með héraðsdómi að uppfyllt séu skilyrði c-liðar 1. mgr. 95. gr. laga nr. 88/2008 til að varnaraðila verði gert að sæta gæsluvarðhaldi. Rétt þykir að marka því þann tíma sem krafist er af hálfu sóknaraðila. Samkvæmt þessu verður varnaraðila gert að sæta gæsluvarðhaldi allt til 23. nóvember 2021 klukkan 16.

10

Málskostnaður og kærumálskostnaður verður ekki úrskurðaður, sbr. 1. mgr. 234. gr. og 3. mgr. 237. gr. laga nr. 88/2008.

Úrskurðarorð :

Varnaraðili, X, sæti gæsluvarðhaldi allt til þriðjudagsins 23. nóvember 2021 kl. 16.